C 214/74
FI
Euroopan unionin virallinen lehti
16.6.2023
Keskiviikko 18. tammikuuta 2023
70. korostaa, että yhdenmukaisten, täydentävien ja yhteentoimivien puolustusvoimavarojen kehittäminen on tärkeää euroatlanttisen alueen turvallisuuden lisäämiseksi yhteisen joukkovalikoiman periaatteen mukaisesti; kehottaa EU:ta ja Natoa säilyttämään maailmanlaajuisen teknologisen johtoaseman sotilasvoimavarojen alalla; korostaa tarvetta varmistaa, että EU:n ja Naton voimavarojen kehittämisen suunnitteluprosessien tulokset ovat johdonmukaisia; korostaa, että EU:n on kehitettävä omia puolustusvalmiuksiaan ja strategista riippumattomuuttaan parantaakseen valmiuksiaan toimia liittolaistensa vahvempana kumppanina; kehottaa Natoon kuuluvia EU:n jäsenvaltioita lisäämään puolustuksen talous­ arviomäärärahojaan vähintään kahteen prosenttiin BKT:sta Naton suuntaviivojen mukaisesti;
71. pitää myönteisenä, että Yhdysvallat, Kanada ja Norja osallistuvat sotilaallisen liikkuvuuden PRY-hankkeeseen, koska sillä on olennainen merkitys Euroopan puolustuksen kannalta ja koska se on tärkeää sotilaallista liikkuvuutta helpottavien EU:n ja Naton toimien johdonmukaisuuden parantamiseksi; muistuttaa kuitenkin, että kolmansien maiden osallistumisesta PRY-hankkeisiin on päätettävä tapauskohtaisesti, kun osallistuminen on EU:n strategisen edun mukaista; pitää myönteisenä Yhdistyneen kuningaskunnan hiljattain esittämää pyyntöä osallistua sotilaallista liikkuvuutta koskevaan PRY-hankkeeseen; muistuttaa PRY:hyn osallistuva jäsenvaltioita siitä, että niiden on pantava operatiiviset sitoumuksensa ja yhteistyösitou­ muksensa nopeasti täytäntöön; pitää myönteisenä EU:n ja Naton jäsenneltyä vuoropuhelua sotilaallisesta liikkuvuudesta; pitää myönteisenä komission ja varapuheenjohtajan / korkean edustajan 10. marraskuuta 2022 esittämää sotilaallisen liikkuvuuden toimintasuunnitelmaa 2.0 ja kehottaa panemaan sen nopeasti täytäntöön yhdessä sotilaallista liikkuvuutta koskevan PRY-hankkeen kanssa; kehottaa lujittamaan Verkkojen Eurooppa -välinettä sotilaallisen liikkuvuuden hankkeiden osalta; kehottaa jäsenvaltioita toimiin sotilaallista liikkuvuutta koskevien menettelyjen yksinkertaistamiseksi ja yhdenmu­ kaistamiseksi ja lupien myöntämisen määräaikojen lyhentämiseksi, jotta EU:n jäsenvaltiot voivat toimia nopeammin ja tehostaa reagointia; korostaa, että uuden sotilaallisen liikkuvuuden toimintasuunnitelman on varmistettava, että infrastruktuuria, häiriönsietokykyä ja logistiikkaa koskevia vaatimuksia arvioidaan sotilaallisen strategian näkökulmasta; korostaa, että tälle EU:n ja Naton välisen yhteistyön lippulaivahankkeelle tarvitaan lisärahoitusta; kehottaa EU:ta harkitsemaan Ukrainan, Georgian ja Moldovan tasavallan kutsumista osallistumaan sotilaallisen liikkuvuuden kaltaisiin PRY-hankkeisiin;
72. korostaa EU:n ja Yhdysvaltojen välisen tiiviin suhteen merkitystä ja toteaa, että se perustuu yhteisiin demokratian, vapauden ja oikeusvaltioperiaatteen arvoihin; arvostaa Yhdysvaltojen ja sen nykyisen hallinnon sitoutumista ja osallistumista Euroopan alueelliseen puolustukseen erityisesti ottaen huomioon Venäjän Ukrainaa vastaan käymä hyökkäyssota, joka uhkaa koko maanosaa; toteaa, että Yhdysvalloilla on haasteita myös indopasifisella alueella Kiinan kasvavan sotilaallisen aseman torjumiseksi, ja korostaa, että EU:n jäsenvaltioiden on tehostettava toimiaan Euroopan puolustusvoimavarojen lisäämiseksi pitkällä aikavälillä tapahtuvan taakan siirron pohjustamiseksi, jotta EU voisi ottaa enemmän vastuuta puolustuksestaan;
73. pitää myönteisenä EU:n ja Yhdysvaltojen turvallisuus- ja puolustusvuoropuhelua, joka on tärkeä virstanpylväs tiiviimmässä transatlanttisessa yhteistyössä; kannustaa varapuheenjohtajaa / korkeaa edustajaa kiinnittämään tässä vuoropuhelussa erityistä huomiota itäisen ja eteläisen kumppanuuden alueen turvallisuuteen ja keskustelemaan sen yhteydessä muun muassa keskinäisistä turvallisuus- ja puolustusaloitteista, YTPP-operaatioista, aseistariisunnasta ja asesulusta, terrorismin torjunnasta, tiedustelupalvelujen välisen tiedonvaihdon parantamisesta, murroksellisten teknologi­ oiden vaikutuksista, ilmastonmuutoksesta, hybridiuhista, kyberpuolustuksesta, sotilaallisesta liikkuvuudesta, kriisinhallin­ nasta ja suhteista strategisiin kilpailijoihin;
74. kehottaa jälleen tekemään institutionaalista turvallisuus- ja puolustusyhteistyötä Yhdistyneen kuningaskunnan kanssa; kannustaa Yhdistynyttä kuningaskuntaa keskustelemaan vakavasti EU:n kanssa kiireellisistä strategisista haasteista toimien täydentävyyden ja synergioiden varmistamiseksi; kannustaa varapuheenjohtajaa / korkeaa edustajaa kutsumaan Yhdistyneen kuningaskunnan keskustelemaan tapauskohtaisesti yhteistä etua koskevista kysymyksistä epävirallisiin neuvoston kokouksiin, joissa käsitellään ulkopoliittisia kysymyksiä (ja puolustuskysymyksiä), suojaten kaikilta osin EU:n päätöksenteon riippumattomuutta; huomauttaa, että tulevan ilmataistelujärjestelmän kehittämistä koskevat rinnakkaiset hankkeet ovat tehotonta resurssien käyttöä, ja suosittelee siksi, että hankkeet yhdistetään; pitää myönteisenä Yhdistyneen kuningaskunnan tukea Ukrainalle;
75. ilmaisee vakavan huolensa epävakauden lisääntymisestä EU:n naapurialueilla ja toteaa, että syynä ovat usein vihamielisten toimijoiden tahalliset toimet, joilla ne pyrkivät heikentämään demokraattisia uudistuksia heikentääkseen viime kädessä EU:ta; korostaa, että EU:n turvallisuus on tiiviisti kytköksissä EU:n itäisten ja eteläisten ja Länsi-Balkanin välittömien naapurimaiden turvallisuuteen; kehottaa syventämään sotilaallista ja turvallisuusyhteistyötä samanmielisten itäisen kumppanuuden maiden kanssa muun muassa vahvistamalla itäisen kumppanuuden turvallisuusulottuvuutta ja tehostamaan turvallisuus- ja puolustuspoliittista vuoropuhelua erityisesti Ukrainan, Georgian ja Moldovan tasavallan kanssa; kehottaa lisäämään turvallisuus- ja puolustusalan yhteistyötä eteläisen naapuruston kumppaneiden kanssa; kehottaa EU:ta toimimaan merkittävässä roolissa Välimerellä, koska EU:sta on tullut toimija, joka pystyy takaamaan alueen vakauden,